સમગ્ર ચરોતર પંથકમાં એક વર્ષના સમય ગાળામાં ૨૫૦ ઉપરાંત મોટા તબેલાનું આયોજન હાથ ધરવામાં આવ્યું છે. જેઓ દ્વારા દરરોજ ૫૦૦ થી ૧૦૦૦ લીટર દૂધની આવક મેળવીને માસિક ૫૦ હજારથી ૩ લાખ રૂપિયાની આવક મેળવીને આર્થિક રીતે વધુ મજબૂત બન્યા છે. જેમાં નોકરી કે અન્ય ધંધામાં જોતરાયેલા ઘણા લોકો પશુપાલન સાથે સંકળાયેલા છે. જેમાં ચિખોદરાના પશુપાલક જયંતિભાઈ અગાઉ આઈશર ટેમ્પો તેમજ ડમ્પર ભાડે આપીને વ્યવસાય કરતા હતા. જેઓએ સમગ્ર ધંધો સમેટીને એક વર્ષથી પશુપાલનના વ્યવસાયમાં ઝંપલાવ્યું છે. જેઓ દૈનિક ૧૦૦૦ લીટર દૂધ ભરીને વાર્ષિક ૩૬ લાખ જેટલી માતબર આવક મેળવે છે.